**Ministru kabineta noteikumu projekta**

**"Grozījumi Ministru kabineta 2016. gada 12. janvāra noteikumos Nr. 34 "Darbības programmas "Izaugsme un nodarbinātība" 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" 1.1.1.1. pasākuma "Praktiskas ievirzes pētījumi" īstenošanas noteikumi" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm)  | Ministru kabineta noteikumu projekta mērķis ir pilnveidot un aktualizēt 1.1.1.1. pasākuma "Praktiskas ievirzes pētījumi" (turpmāk – 1.1.1.1. pasākums) īstenošanas noteikumus, lai:– noteiktu trešās projektu iesniegumu atlases kārtas īstenošanas noteikumus;– sekmētu iznākuma rādītāju izpildi;– radītu finansējuma saņēmējiem labvēlīgākus nosacījumus;– samazinātu administratīvo slogu;– nodrošinātu normu savstarpēju sistematizāciju.Noteikumu projekts stāsies spēkā Oficiālo publikāciju un tiesiskās informācijas likumā noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu "Grozījumi Ministru kabineta 2016. gada 12. janvāra noteikumos Nr. 34 "Darbības programmas "Izaugsme un nodarbinātība" 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" 1.1.1.1. pasākuma "Praktiskas ievirzes pētījumi" īstenošanas noteikumi" projekts (turpmāk – noteikumu projekts) sagatavots saskaņā ar Eiropas Savienības struktūrfondu un Kohēzijas fonda 2014. – 2020. gada plānošanas perioda vadības likuma 20. panta 6. un 13. punktu.Noteikumu projekta sagatavošanā ņemta vērā Centrālās finanšu un līgumu aģentūras (turpmāk – CFLA) 2019. gada 22. janvāra vēstulē Nr. 39-2-28/758 “Par 1.1.1.1. pasākuma 2. kārtas projektu vidusposma zinātniskās kvalitātes izvērtējumu” sniegtā informācija.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Ministru kabineta 2016. gada 12. janvāra noteikumi Nr. 34 "Darbības programmas "Izaugsme un nodarbinātība" 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" 1.1.1.1. pasākuma "Praktiskas ievirzes pētījumi" īstenošanas noteikumi" (turpmāk – MK noteikumi) nosaka kārtību, kādā īsteno 1.1.1.1. pasākuma pirmo un otro projektu iesniegumu atlases kārtu. 2019. gada 3. ceturksnī plānots izsludināt 1.1.1.1. pasākuma trešo projektu iesniegumu atlases kārtu. MK noteikumos nav noteikti specifiski trešās projektu iesniegumu atlases kārtas īstenošanas noteikumi.**I. Trešā projektu iesniegumu atlases kārta**Noteikumu projekts paredz:1. aktualizēt projekta ietvaros atbalstāmās darbības (MK noteikumu 8.2.3. apakšpunkts), paredzot, ka publiskais finansējums fundamentālajiem pētījumiem nepārsniedz 20 procentus no projekta kopējām attiecināmajām izmaksām;2. precizēt pirmajai un otrajai kārtai projektu iesniegumu atlases kārtai pieejamo kopējo publisko finansējumu sadalījumā pa finanšu avotiem un projektu veidiem, lai nodrošinātu trešajai projektu iesniegumu atlases kārtai pieejamā finansējuma aprēķinu izsekojamību (MK noteikumu 11.1, 12.1 punkts). Otrajai projektu iesniegumu atlases kārtai pieejamais kopējais publiskais finansējums sadalījumā pa finanšu avotiem un projektu veidiem noteikts, ņemot vērā informāciju par a) otrās projektu iesniegumu atlases kārtas ietvaros noslēgtajiem līgumiem vai vienošanās par projektu īstenošanu un apstiprinātajiem projektu iesniegumiem; b) projektiem, kas apstiprināti ar nosacījumu un iesnieguši precizējumus.3. noteikt trešajai projektu iesniegumu atlases kārtai pieejamo publisko finansējumu (MK noteikumu 12.2 punkts), kas aprēķināts, ņemot vērā 1.1.1.1. pasākumam pieejamo kopējo publisko finansējumu, pirmās un otrās projektu iesniegumu atlases kārtas ietvaros pieejamo publiskā finansējuma apmēru un trešajai projektu iesniegumu atlases kārtai noteikto publiskā finansējuma atbalsta intensitāti, kas ir vienāda ar otrajā projektu iesniegumu atlases kārtā piemēroto publiskā finansējuma atbalsta intensitāti (MK noteikumu 12.1 1.2. un 12.2 1.2. apakšpunkts). Šīs anotācijas pielikumā sniegta detalizēta un izsekojama informācija par 1.1.1.1. pasākuma trešajai projektu iesniegumu atlases kārtai pieejamā publiskā finansējuma aprēķiniem, kas veikti, izslēdzot risku, ka kāds no otrās projektu iesniegumu atlases kārtas projektu pieteikumu iesniedzējiem pārsūdz projektu iesniegumu vērtēšanas komisijas lēmumu, jo otrajā projektu iesniegumu atlases kārtā pieejamā publiskā finansējuma aprēķinos ņemti vērā dati par tādu projektu īstenošanai nepieciešamo publisko finansējumu, kuriem ir šāds projekta statuss: *līgums; apstiprināts* vai *iesniegti precizējumi*. **II. SAM 1.1.1. iznākuma rādītāju izpilde**Analizējot specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" (turpmāk – SAM 1.1.1.) pasākumu iznākuma rādītāju izpildes tendences, identificēti iznākuma rādītāju izpildes riski, kas saistīti ar komersantu iesaisti pētniecības īstenošanā, tai skaitā:– jauno produktu un tehnoloģiju skaits, kas ir komercializējami un kuru izstrādei sniegts atbalsts (i.1.1.1.g); – komersantu skaits, kuri sadarbojas ar pētniecības institūcijām (i.1.1.1.ck (CO26)). Saskaņā ar KPVIS uz 25.04.2019. pieejamo informāciju un 02.04.2019. Ministru kabinetā izskatītajā informatīvajā ziņojumā „Pēcdoktorantūras pētniecības programmas vidusposma izvērtējums un priekšlikumi turpmākajiem saturiskiem un procedurāliem uzlabojumiem” (protokols Nr. 17; 29.§) ietverto informāciju SAM 1.1.1. 1.1.1.1. pasākuma un 1.1.1.2. pasākuma „Pēcdoktorantūras pētniecības atbalsts” 1. un 2. atlašu kārtu ietvaros projektos uzņemtās saistības veido 51% no plānotās i.1.1.1.g rādītāja vērtības un 59% no plānotās i.1.1.1.ck (CO26) rādītāja vērtības.Lai sekmētu virzību uz Latvijas Viedās Specializācijas stratēģijā (RIS3) noteikto mērķu sasniegšanu un SAM 1.1.1. iznākuma rādītāju izpildi, noteikumu projekts paredz stimulus komersantu iesaistei pētniecības īstenošanā, tajā skaitā: 1. fundamentālo pētījumu īstenošanas nosacījumu aktualizācija (MK noteikumu 8.2.3.1. apakšpunkts), nosakot, ka 1.1.1.1. pasākuma trešās projektu iesniegumu atlases kārtas ietvaros atbalstāmi tādi projekti, kuru ievaros īstenotā pētniecība vērsta ne tikai uz jaunu zināšanu par lietām un parādībām ieguvi, neparedzot nekādu saimniecisku izmantojumu (fundamentālie pētījumi), bet arī uz jaunu zināšanu ieguvi jaunu produktu vai tehnoloģiju izstrādei (rūpnieciskie pētījumi, eksperimentālā izstrāde). Tādējādi komersantiem tiek radīti labvēlīgāki nosacījumi sadarbībai ar pētniecības organizācijām ar saimniecisku darbību nesaistītu projektu ietvaros.2.  komersantu – līgumpētījumu pasūtītāju – interesēs īstenotu projektu īstenošanas nosacījumu (MK noteikumu 22.2. apakšpunkts) aktualizācija ar mērķi a) sekmēt tādu komersantu iesaisti pētniecības īstenošanā, kuri vērsti uz inovatīvu produktu/tehnoloģiju ieviešanu, bet kuriem nav pietiekamas zinātniskās kapacitātes (cilvēkresursi, pētniecības infrastruktūra), lai izstrādātu jaunus produktus vai tehnoloģijas. Konkrētajā gadījumā komersanta iesniegtā projekta iesnieguma atbilstību 3.3. kritērijam „Projekta īstenošanas kvalitāte un efektivitāte” vērtē, ņemot vērā līgumpētījuma izpildītāja – zinātniskās institūcijas zinātnisko kapacitāti;b) veicina komersantu un zinātnisko institūciju sadarbību. 3. MK noteikumu 22.3. apakšpunkta aktualizācija, viennozīmīgi definējot saistīto komersantu iesaistes iespējas sadarbības projektu īstenošanā, lai sasniegtu kopīgu mērķi.4. Projekta rezultātu ilgtspējas nosacījumu aktualizācija (noteikumu projekta 10. punkts, svītrots MK noteikumu 24.1 4. apakšpunkts), no ilgtspējas kritērijiem izslēdzot tādu rezultātu uzturēšanu, pilnveidi vai aktualizāciju, kas nesniedz ieguldījumu RIS3 noteikto mērķu sasniegšanā un SAM 1.1.1. iznākuma rādītāju izpildē. Ilgtspējas nosacījumu aktualizāciju pamato šādi apsvērumi:4.1.  1.1.1.1. pasākums ir viens no instrumentiem Latvijas inovācijas sistēmas stiprināšanai un pārejai uz inovatīvu ekonomiku atbilstoši RIS3 mērķiem, kas izvirzīti, lai atraisītu Latvijas ekonomikas attīstības potenciālu un sekmētu tautsaimniecības izaugsmi, ko raksturo produktivitātes pieaugums tautsaimniecībā un Latvijas pozīcija Eiropas inovāciju rādītāju grupā. RIS3 rādītāju izpilde ir tieši atkarīga no 1.1.1.1. pasākuma iznākuma rādītāju izpildes, tai skaitā a) zinātnisko rakstu skaits, kuru izstrādei un publicēšanai ir sniegts atbalsts, b) jaunu produktu un tehnoloģiju skaits, kas ir komercializējamas un kuru izstrādei sniegts atbalsts. Uz 27.05.2019. sasniegtas 369 minēto iznākuma rādītāju vienības;4.2.  pētījuma specifikai atbilstoši projekta rezultāti, kas minēti MK noteikumu 24.1 4. apakšpunktā nesniedz tiešu ieguldījumu tautsaimniecības attīstībā un inovācijas sistēmas kapacitātes palielināšanā. Uz 27.05.2019. sasniegtas 3940 minēto rezultātu vienības (91% no salīdzināmo rezultātu kopskaita). Šādu rezultātu uzturēšanas, pilnveides un aktualizācijas monitorings pētniecības projektu pārskata perioda (dzīves cikla) laikā rada nepamatotu administratīvo slogu. **III. MK noteikumu normu sistematizācija**Lai nodrošinātu nacionālās un Eiropas Savienības tiesību sistēmas harmonizāciju, atvieglotu MK noteikumu normu uztveramību, veicinātu projektu iesniegumu kvalitāti, kā arī sekmētu vērtēšanas procesa un projektu zinātniskās kvalitātes uzraudzības procedūras efektivitāti, noteikumu projekts paredz:1. viennozīmīgi noteikt iznākuma rādītāja "jaunu pētnieku skaits atbalstītajās vienībās" sasniegšanas periodu (MK noteikumu 2.10.1 apakšpunkts);2. precizēt terminu "zinātniskā institūcija", ievērojot Zinātniskās darbības likuma 1. panta pirmās daļas 7. punkta, 21. panta otrās daļas un Eiropas Savienības struktūrfondu un Kohēzijas fonda 2014.—2020. gada plānošanas perioda vadības likuma 1. panta 4. punkta nosacījumus (MK noteikumu 2.29. apakšpunkts). Tādējādi MK noteikumu 2.29. apakšpunktā sniegta viennozīmīga norāde, ka MK noteikumu kontekstā zinātniskā institūcija (t.sk. projekta iesniedzējs) ir juridiska persona, nevis juridiskas personas struktūrvienība, piem., zinātniskais institūts – augstskolas struktūrvienība;3. savstarpēji salāgot MK noteikumos iekļautās normas, tai skaitā:1. MK noteikumi papildināti ar 2.19.1 apakšpunktu, skaidrojot MK noteikumu tekstā lietoto terminu „projekta daļa”;
2. MK noteikumu 28.4. apakšpunkts papildināts ar atsauci uz saistīto 20.1 punktu;
3. MK noteikumu 34.2.2. apakšpunkta norma salāgota ar 35. punkta nosacījumiem;
4. MK noteikumu 3. pielikuma tabula papildināta ar 3. piezīmi, ievērojot 8.2. apakšpunkta nosacījumus;
5. MK noteikumi papildināti ar 34.3. apakšpunktu, nodrošinot atbilstību ar 36.11. apakšpunktu.

4. noteikt, ka ieguldījuma natūrā procentuālā ierobežojuma atbilstību pārbauda un absolūtu skaitļu pozīcijā fiksē sadarbības iestāde, apstiprinot projekta iesniegumu. Normu nepieciešams piemērot, ja projekta īstenošanas laikā samazinās projekta kopējais attiecināmais finansējums izmaksu pozīcijās, kas nav saistītas ar ieguldījumiem natūrā, kā rezultātā palielinās ieguldījumu natūrā kopējais procentuālais apmērs, lai arī ieguldījumi natūrā absolūtos skaitļos nav mainījušies (MK noteikumu 30.1.2. apakšpunkts);5. noteikt dokumentu, ar kuru atbalsta pretendentam tiek piešķirtas likumīgas tiesības saņemt komercdarbības atbalstu (MK noteikumu 32.3. apakšpunkts);6. precizēt MK noteikumu 36.11. apakšpunktu, nodrošinot atbilstību ar Vadlīnijām attiecināmo un neattiecināmo izmaksu noteikšanai 2014.-2020. gada plānošanas periodā;7. precizēt projekta vidusposma rezultātu izvērtējuma kārtību, ņemot vērā pirmajā projektu iesniegumu atlases kārtā gūto pieredzi, tai skaitā paredzot, ka projektiem, kuru īstenošanas termiņš nepārsniedz 12 mēnešus (tostarp ieskaitot darbības, kas īstenotas pirms vienošanās vai līguma noslēgšanas), netiek veikts vidusposma rezultātu zinātniskās kvalitātes izvērtējums (MK noteikumu 64. punkta ievaddaļa un 64.3. apakšpunkts);8. skaidrot terminu "jauno zinātnieku skaits (pilnas slodzes ekvivalents), kuri projekta ietvaros pilnveidojuši kompetenci, ieskaitot karjeras izaugsmes un personāla atjaunotnes procesus" (MK noteikumu 1.1 pielikuma 4 piezīme);9. papildināt un precizēt 1.1 pielikuma tabulu, sniedzot papildu informāciju par datu sniegšanas kārtību, lai efektīvāk veiktu iznākuma rādītāju (*jaunu pētnieku skaits atbalstītajās vienībās (pilnas slodzes ekvivalents); jauno zinātnieku skaits (pilnas slodzes ekvivalents), kuri projekta ietvaros pilnveidojuši kompetenci, ieskaitot karjeras izaugsmes un personāla atjaunotnes procesus*) atbilstības novērtējumu un izpildes monitoringu (noteikumu projekta 19. punkts); 10. papildināt 3. pielikuma tabulu ar 14. punktu, kurā sniedz pamatojumu publiskā finansējuma intensitātes palielinājumam atbilstoši Komisijas regulas Nr. 651/2014 25. panta 6. punkta "b" apakšpunktam (noteikumu projekta 21. punkts);11. veikt tehniskus precizējumus (MK noteikumu 8.2.2. apakšpunkta ievaddaļa).MK noteikumos iekļauto normu aktualizācija veikta, ņemot vērā pirmajā un otrajā projektu iesniegumu atlases kārtā gūto pieredzi, kas saistīta ar projektu rezultātu zinātniskās kvalitātes izvērtēšanu un īstenošanas uzraudzības procesa lietderību un efektivitāti. Noteikumu projekta 1., 2., 3., 4., 8., 9., 10., 11., 12., 13., 14., 15., 16., 17., 18., 20., 21., 22. punktā ietvertie nosacījumi no to spēkā stāšanās dienas piemērojami visiem 1.1.1.1. pasākuma ietvaros īstenotajiem projektiem, tai skaitā 1.1.1.1. pasākuma pirmās un otrās projektu iesniegumu atlases kārtas ietvaros īstenotajiem projektiem.Noteikumu projektā ietvertais regulējums finansējuma saņēmējiem un projektu iesniedzējiem rada labvēlīgākus projektu izstrādes un īstenošanas nosacījumus, jo noteikumu projekts paredz:1. viennozīmīgi skaidri definēt projekta īstenošanas un uzraudzības noteikumus, tai skaitā: 1. gadījumos, ja projektā, kura īstenošanā kā līdzfinansējuma veids paredzēti ieguldījumi natūrā, izmaksu pozīcijā, kas nav saistīta ar ieguldījumiem natūrā, radušies izmaksu ietaupījumi vai konstatētas neatbilstoši veiktas izmaksas, finansējuma saņēmējam tiek nodrošināts tiesiskās paļāvības princips attiecībā uz projekta īstenošanai nepieciešamo nacionālā līdzfinansējuma apmēru;
2. finansējuma saņēmējiem, kuru īstenoto projektu darbību īstenošanas termiņš nepārsniedz 12 mēnešus, tiek samazināts administratīvais slogs projekta īstenošanas laikā, vienlaikus saglabājot zinātniskās kvalitātes uzraudzības procesa būtību un lietderību;

2. svītrot normas, kas limitē:1. komersanta interesēs īstenota projekta izmaksas sadalījumā pa darbību veidiem (MK noteikumu 22.2. apakšpunkts);
2. izmaksas, kas saistītas ar sabiedrības iesaisti un finanšu analīzes izstrādi ar saimniecisku darbību nesaistītu projektu ietvaros (MK noteikumu 34.2.2. apakšpunkts);

3. sniegt papildu skaidrojumus par noteikumu tekstā lietotiem terminiem, sadarbības iestādē iesniedzamajiem dokumentiem projekta īstenošanas un pēcuzraudzības periodā.Noteikumu projektā ietvertie grozījumi nav uzskatāmi par būtiskām izmaiņām.Divos līgumos par otrās projektu iesniegumu atlases kārtas projekta īstenošanu nepieciešams veikt grozījumus, kas saistīti ar vidusposma un gala rezultātu zinātniskās kvalitātes izvērtējumam nepieciešamās dokumentācijas iesniegšanu Sadarbības iestādē. Līguma grozījumu rezultātā finansējuma saņēmējam tiek radīti labvēlīgāki nosacījumi, salīdzinot ar esošo situāciju. |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija |
| 4. | Cita informācija | Nav.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta mērķa grupa ir zinātniskās institūcijas un Latvijas Republikas Komercreģistrā reģistrēti sīkie (mikro), mazie, vidējie vai lielie komersanti, CFLA kā sadarbības iestāde.  |
| 2. | Tiesiskā regulējuma ietekme uz tautsaimniecību un administratīvo slogu | Ar noteikumu projektu tiek mazināts administratīvais slogs:- finansējuma saņēmējiem, kuru projekta darbību īstenošanas termiņš nepārsniedz 12 mēnešus; - CFLA kā sadarbības iestādei, kas pārbauda un fiksē ieguldījumu natūrā vērtību absolūtu skaitļu izteiksmē un veic projektu vidusposma rezultātu zinātniskās kvalitātes izvērtējumu. |
| 3. | Administratīvo izmaksu monetārs novērtējums | Noteikumu projekta ietekme uz administratīvajām izmaksām nepārsniedz Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 25. punktā noteikto administratīvo izmaksu monetārā novērtējuma slieksni. |
| 4. | Atbilstības izmaksu monetārs novērtējums | Noteikumu projektam nav ietekmes uz atbilstības izmaksām. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV.** **Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Komisijas 2014. gada 17. jūnija Regulas Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (turpmāk – Komisijas regula Nr. 651/2014). |
| 2. | Citas starptautiskās saistības | Noteikumu projekts šo jomu neskar. |
| 3. | Cita informācija | Nav |

|  |
| --- |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Komisijas regula Nr. 651/2014 |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos. |
| Komisijas regulas Nr. 651/2014 25. panta 6. punkts | Noteikumu projekta 21. punkts (MK noteikumu 3. pielikuma tabulas 14. punkts) | ieviesta pilnībā | neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. | Noteikumu projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts šo jomu neskar. |
| Cita informācija | Nav.  |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības pārstāvjiem bija iespēja līdzdarboties noteikumu projekta izstrādē, sniedzot atzinumu un viedokli par noteikumu projektu, kas ievietots Izglītības un zinātnes ministrijas tīmekļa vietnē <https://www.izm.gov.lv/lv/sabiedribas-lidzdaliba/sabiedriskajai-apspriesanai-nodotie-normativo-aktu-projekti>.Pēc noteikumu projekta spēkā stāšanās Izglītības un zinātnes ministrija kā atbildīgā iestāde un CFLA informēs tos finansējuma saņēmējus, kurus skar veiktās izmaiņas MK noteikumos Nr.34, tostarp veicot atbilstošus grozījumus līgumā vai vienošanās par projekta īstenošanu (ja attiecināms).  |
| 2. | Sabiedrības līdzdalība projekta izstrādē | Sabiedrības līdzdalība noteikumu projekta izstrādē tika nodrošināta, ievietojot noteikumu projektu tīmekļa vietnē [www.izm.gov.lv](http://www.izm.gov.lv) un aicinot sabiedrības pārstāvjus rakstiski sniegt viedokli par noteikumu projektu tā izstrādes stadijā – nosūtot elektroniski uz e-pasta adresi esf@izm.gov.lv. |
| 3. | Sabiedrības līdzdalības rezultāti | Iebildumi un priekšlikumi netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta izpildi nodrošinās Izglītības un zinātnes ministrija kā atbildīgā iestāde un CFLA kā sadarbības iestāde.  |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpildes rezultātā netiek paplašinātas vai sašaurinātas esošo institūciju funkcijas, kā arī nav nepieciešams veidot jaunas institūcijas, likvidēt vai reorganizēt esošās institūcijas. Projekta izpilde nodrošināma pieejamo cilvēkresursu ietvaros. |
| 3. | Cita informācija | Nav. |

|  |  |  |  |
| --- | --- | --- | --- |
| Izglītības un zinātnes ministre |  |  | I. Šuplinska |
| Vizē:  |  |  |  |

Valsts sekretāre L. Lejiņa

05.06.2019 16:05

2621

I.Švirksta 67047878

inta.svirksta@izm.gov.lv

Griķe 67047861

Ieva.Grike@izm.gov.lv